**Izpolnjevanje obrazca: Poenostavljeno potrdilo o ulovu in transportni podatki**

1. Obrazec se izpolni na naslednji način:
* Oddelek (Številka dokumenta in naziv pristojnega organa za potrjevanje): polji Številka dokumenta in Pristojni organ za potrjevanje se uporabljata za identifikacijo poenostavljenega potrdila o ulovu in organa, ki ga je potrdil. Zato ti polji izpolni pristojni organ za potrjevanje potrdila o ulovu.
* Oddelek 1 (Opis proizvoda): vrsta proizvoda, koda proizvoda, lovno območje, kjer je bil proizvod ulovljen, teža proizvoda. Za izpolnjevanje teh podatkov poskrbi izvoznik.

Vrsta proizvoda se opiše z imenom ribiškega proizvoda, ki se izvaža, pri kodi proizvoda se navede tarifna številka proizvoda v skladu z kombinirano nomenklaturo in sicer mora biti navedena vsaj 8-mestna tarifna oznaka. Kadar gre za direktno pošiljko iz države ulova, mora biti naveden ribiški proizvod, ki se dejansko izvaža. To pomeni, da morata biti pri izvozu predelanega proizvoda navedena ime in tarifna oznaka predelanega proizvoda in ne prvotno ulovljenega ribiškega proizvoda.

V polje za težo ribiškega proizvoda (Preverjena iztovorjena teža (kg) se vnese težo ribiškega proizvoda, ki se dejansko izvaža. Vrsta teže (neto/bruto) ni predpisana, vendar se navede za katero vrsto teže gre.

* Oddelek 2 (Veljavni ukrepi za ohranjanje in upravljanje): navedejo se ukrepi za ohranjanje in upravljanje ribjih vrst, za katere je izdano poenostavljeno potrdilo o ulovu. To so lahko nacionalni ukrepi ali ukrepi RFMO.
* Oddelek 3 (Seznam plovil, ki so zabeležila ulov, in količin za posamezno plovilo (priloženi ime, registrska številka) se vnese ime ribiškega plovila, zastava – domače pristanišče, registrska oznaka.
* Oddelek 4 (Ime in naslov izvoznika, podpis, datum in pečat) izpolni izvoznik pošiljke, z vpisom imena, naslova, se podpiše in odtisne pečat. Mora tudi zagotoviti podatke o prevozu v oddelku 6 (Dodatek k potrdilu o ulovu).
* Oddelek 5 (Potrditev organa države zastave): ime in naziv organa, podpis, datum in pečat. Tu gre za potrditev pristojnega organa države zastave, ki potrdi potrdilo o ulovu za ribiške proizvode
1. Poleg poenostavljenega potrdila o ulovu je treba priložiti še podatke o prevozu (Dodatek). Obrazec se izpolni in priloži k poenostavljenemu potrdilu o ulovu, ko se to predloži pristojnim organom v potrditev. Dodatek (Podatki o prevozu) se izpolni, kadar podatki o prevozu niso navedeni že v oddelku 6 (podatki v zvezi s prevozom) potrdila o ulovu. Navede se ime, naslov izvoznika ter se podpiše. Podatki se nanašajo nanašajo na izvoznika, ki je zaprosil za potrditev potrdila o ulovu. Izpolniti in podpisati ga mora izvoznik.